California indiaanimuuseum
California indiaanimuuseum (California State Indian Museum) on USA California osariigi muuseum Sacramentos. Muuseumi geograafilised koordinaadid on 38° 34′ 22″ N, 121° 28′ 17″ W. Ta kuulub koos kõrvalasuva Sutter's Fortiga ajaloomälestiste hulka. Muuseum rajati 1940. aastal. See käsitleb California indiaanlaste ajalugu ja kultuuri. Eksponaatide hulgas on käsitöö- ja tarbeesemeid, fotosid ja dokumente. Seal korraldatakse korvipunumise esitlusi ja muid üritusi.